stanford-oval/wikipedia huggingface dataset:
Fly
Musiikki > Kappaleet

"Fly" (Wanessa Camargon kappale), vuoden 2009 single Wanessa Camargolta, mukana Ja Rule
"Fly" (Sugar Rayn kappale), vuoden 1997 single
"Fly" (Hilary Duffin kappale), vuoden 2004 single Hilary Duffilta
"Fly" (Blind Guardianin kappale), vuoden 2006 single Blind Guardianilta
"Fly" (Jars of Clayin kappale), vuoden 2002 kappale Jars of Claylta
"Fly" (Nickelbackin kappale), Nickelbackin ensimmäinen single
"Fly" (Sick Puppiesin EP), Sick Puppiesin EP
"Fly", kappale Celine Dionin albumilta Falling into You
"Fly", kappale korealaiselta yhtyeeltä Epik High
"Fly," kappale Luscious Jacksonin vuoden 1999 albumilta Electric Honey
"Fly", kappale Veruca Saltin vuoden 1994 albumilta American Thighs
"Fly", kappale japanilaiselta yhtyeeltä SMAP
"Fly," kappale Sanctus Realin albumilta The Face of Love.
"Fly", kappale kiinalaisen artistin Faye Wongin albumilta Scenic Tour
"Fly", kappale Nick Draken vuoden 1970 albumilta Bryter Layter
"Fly (The Angelin kappale)", kappale vuoden 1998 debyyttialbumilta The Wilkinsons
"Fly", kappale belgialaiselta yhtyeeltä Machiavel
"Fly," kappale Ludovico Einaudin vuoden 2007 albumilta Divenire
"Fly (Nicki Minajin kappale)", kappale Nicki Minajilta, mukana Rihanna, albumilta Pink Friday
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fly”, voi hakea sivunnimihaulla, laajalla sivunnimihaulla tai tekstihaulla.
Heaven Nor Hell

| ”Heaven Nor Hell” Volbeat |
| --- | --- | --- |

Singlen tiedot
 Albumilta: Beyond Hell / Above Heaven
 Julkaistu: 10. marraskuuta 2010
 Formaatti: digitaalinen lataus, suoratoisto
 Tekijä(t): Michael Poulsen
 Tuottaja(t): Jacob Hansen
 Tyylilaji: hard rock heavy metal
 Kesto: 05.23
 Levy-yhtiö: Vertigo, Universal
Volbeatin muut singlet
| ”Fallen”  | ”Heaven Nor Hell”  | ”7 Shots”  |
Heaven Nor Hell on tanskalaisen heavy metal -yhtye Volbeatin kappale, joka julkaistiin toisena singlenä 10. marraskuuta 2010 yhtyeen kolmannelta studioalbumiltaan Beyond Hell / Above Heaven. Kappaleella vierailee tanskalaisen Love Shop -yhtyeen Henrik Hall, joka soittaa kappaleella huuliharppua.
Kappale nauhoitettiin keväällä 2010 Hansen Studiossa Tanskassa.
Kappaleen musiikkivideo kuvattiin Tempelhofin lentoasemalla, Saksa, Tempelhofin kaupunginosassa, Berliinissä.
Fatal Design

| Fatal Design Entwine |
| --- | --- | --- |

Studioalbumin tiedot
 Äänitetty : maalis–huhtikuu 2006
 Julkaistu: 23. elokuuta 2006
 Tuottaja(t): Janne Joutsenniemi & Entwine
 Tyylilaji: goottimetalli
 Levy-yhtiö: Spikefarm
Listasijoitukset
   11.
Entwinen muut julkaisut
| Sliver (EP) 2005 | Fatal Design 2006 | Painstained 2009 |
Singlet albumilta Fatal Design
 ”Surrender” Julkaistu: 2006  ”Chameleon Halo” Julkaistu: 2006
Fatal Design on suomalaisen goottimetalliyhtye Entwinen vuonna 2006 julkaistu studioalbumi, joka on järjestyksessään yhtyeen viides. Se nauhoitettiin Petraxilla, Hollolassa, Groovelandissa, Lahdessa sekä Wave Soundissa. Lahdessa maalis-huhtikuussa 2006  Mikko Karmila miksasi albumin Finnvox-studioilla. Levyn julkaisi Spikefarm Records.
Kappaleista "Break Me" ja "Surrender" kuvattiin musiikkivideo ja jälkimmäinen julkaistiin myös singlenä. Albumi nousi Suomen virallisen listan sijalle 11.
Kappaleet

Kaikki kappaleet säveltänyt ja sanoittanut Entwine.
Fatal Design – 3.57
Chameleon Halo – 3.33
Out of You – 3.45
Surrender – 3.49
Oblivion – 4.10
Twisted – 3.53
Insomniac – 4.10
My Serenity – 4.04
Break Me – 4.47
Curtained Life – 5.45
Kappaleet > Japanin bonuskappale

Hearts of Frozen Stone
Kokoonpano

Aksu Hanttu – rummut, taustalaulu
Tom Mikkola – kitara, murinalaulu
Joni Miettinen – basso
Mika Tauriainen – laulu
Jaani Kähkönen – kitara
Riitta Heikkonen – kosketinsoitin
Kokoonpano > Tuotanto

Janne Joutsenniemi – tuottaja
Mikko Karmila – miksaaja
Singlet > Surrender

Surrender – 3.24
Hearts of Frozen Stone – 3.49
Singlet > Chameleon Halo

Chameleon Halo – 3.33
In Delight – 3.54
Arvostelut

Desibeli.net:
Imperiumi.net:
Metropoli.net:
Soundi:
Aiheesta muualla

Albumin sanoitukset Entwinen virallisella sivustolla[vanhentunut linkki] (englanniksi)
Fatal Design Discogsissa. (englanniksi)
Albumi Fatal Design Encyclopaedia Metallum -sivustolla (englanniksi)
Fitness-urheilu

Fitness-urheilijoita kilpailussa Kaliningradissa 2016.
Ruotsin mestaruuskisojen Men's Physique -lajin nuorten sarjojen voittajat poseeraavat 2019.
Fitness-urheilulla tarkoitetaan kilpailulajeja, joissa henkilöt kilpailevat fyysisestä ulkomuodosta sekä mahdollisesti myös fyysisestä toiminnallisuudesta. Kilpailuja käydään sekä amatööri- että ammattitasolla. Fitness-urheilulla voidaan viitata myös fitness-urheilun alalajiin fitness tai erityyppiseen kuntosaliliikuntaan.
Yleisesti

Fitness-urheilu poikkeaa monelta osin hieman samankaltaisesta kehonrakennuksesta. Siinä missä kehonrakennuksessa keskeisessä asemassa ovat lihaskoko ja -erottuvuus, on fitness-urheilussa alalajiin katsomatta keskeistä kehon lihaksiston ulkonäkö, harmonia ja toiminnallisuus.
Vaikkakin fitness-urheilu on ollut etäpäässä naisten suosiossa, niin laji on nyt avautumassa myös miehille. Miehille suunnattuja lajeja on Classic Bodybuilding sekä uusimpana, naisten tapaan liikunnallisen vapaaohjelman sisältävä Fitness.
Järjestöt

Suomessa fitness-kilpailuja järjestetään kansainvälisen IFBB-järjestön alaisuudessa. Kansainvälisesti tarkasteltuna on myös muita alan urheilujärjestöjä, mutta IFBB:n alaiset amatööri- ja ammattilaiskilpailut ovat selkeästi suurin edustaja.
Lajit

Fitness-urheilussa on useita alalajeja ja näissä eri kilpailuluokkia. Fitness-urheilussa kilpaillaan osin saman-, osin erinimisten amatööri- ja ammattilaislajien säännöillä.
Lajit > Naiset, amatöörit

Bikini Fitness
Body Fitness
Fitness
Classic Bodybuilding
Lajit > Naiset, ammattilaiset

Figure
Fitness
Lajit > Miehet, amatöörit

Classic Bodybuilding
Fitness (ei Suomessa)
Riskit

Arvostelijoiden mukaan fitnessissä rakennetaan terveennäköisyyttä, jolla ei ole välttämättä paljon tekemistä todellisen terveyden kanssa. Fitness-elämäntapa voi rasittaa elimistöä. Naisille kehon liian matala rasvaprosentti on terveysriski.
Heaven and Hell (kappale)

| ”Heaven and Hell” Black Sabbath |
| --- | --- | --- |

Kappaleen tiedot
 Albumilta: Heaven and Hell
 Julkaistu: 25. huhtikuuta 1980
 Tyylilaji: heavy metal progressiivinen metalli
 Kesto: 06.58
 Levy-yhtiö:  Vertigo Records    Warner Bros. Records
Heaven and Hellin muut kappaleet
| ”Lady Evil” 3. | ”Heaven and Hell” 4. | ”Wishing Well” 5. |
Heaven and Hell on Black Sabbath -yhtyeen kappale vuoden 1980 studioalbumilta Heaven and Hell, jonka todennäköisesti tunnetuin raita se on. Kappale koostuu useasta osasta, mikä tekee siitä tyyliltään progressiivisen. Sävellys on merkitty yhtyeen yhdessä tekemäksi, sanoitus on laulusolisti Ronnie James Dion käsialaa.
Black Sabbathin tuolloisen laulusolistin ja kappaleen kirjoittajan Ronnie James Dion mukaan kappale kertoo jokaisen ihmisen kyvystä valita hyvän ja pahan tekemisen väliltä; ihmisillä on ikään kuin Taivas ja Helvetti sisällään. Dio myös piti kappaletta yhtenä suosikeistaan.
Black Sabbathin lisäksi kappaletta  konserteissa esittivät myös Dion sooloyhtye sekä Dio-johtoisen Black Sabbathin jäsenten uusi yhtye Heaven and Hell. Live-esityksissä kappaletta oli tavallisesti pidennetty yleisön huudatuksilla ja pidennetyillä sooloilla: esimerkiksi Black Sabbathin Live Evil -livealbumilla ”Heaven and Helliin” oli yhdistetty yhtyeen toinen kappale ”The Sign of the Southern Cross”, jolloin yhdistetyn raidan kesto nousi lähemmäs kahtakymmentä minuuttia. Monissa myöhemmissä esityksissä Dio lisäsi kappaleeseen kaksi säkeistöä, jotka jatkoivat taivas ja helvetti -symboliikkaa kertomalla enkelin ja demonin ilmaantumisesta tarinan kertojan luo. Tällainen esitys kuullaan mm. Dion Holy Diver Live ja Heaven and Hell -yhtyeen Live from Radio City Music Hall -albumeilla, joista jälkimmäisessä pidennetyt osiot kasvattavat kappaleen studioversion alkuperäistä pituutta lähes kymmenellä minuutilla.
Kappale on saavuttanut arvostusta kriitikoiden piirissä. Se pääsi sijalle 11 Martin Popoffin kirjassa The Top 500 Heavy Metal Songs of All Time, VH1 puolestaan listasi sen kaikkien aikojen 81. parhaaksi hard rock -kappaleeksi.
”Heaven and Hellistä” on tehnyt coverin muun muassa liechtensteinilainen metalliyhtye Elis. Pelkästään suomenkielisiä Black Sabbath -käännöksiä esittävä Sapattivuosi-yhtye puolestaan julkaisi kappaleen nimellä ”Tuli ja maa” vuoden 2009 albumillaan Ihmisen merkki.
Heather Langenkamp

Heather Langenkamp vuonna 2008.
Heather Langenkamp (s. 17. heinäkuuta 1964 Tulsa, Oklahoma, Yhdysvallat) on yhdysvaltalainen näyttelijä. Hänet tunnetaan parhaiten Nancy Thompsonin roolistaan Painajainen Elm Streetillä -elokuvista. Hänen ensimmäinen roolinsa oli elokuvassa Outsiders – kolmen jengi vuonna 1983, joskin hän oli sivuroolissa ja hänen kohtauksensa oli poistettu elokuvasta. Hänen ensimmäinen pääosansa oli elokuvassa Nickel Mountain vuonna 1984. Lisäksi hän on esiintynyt mm. elokuvissa Suburban Beat (TV-elokuva) sekä lukuisissa TV-sarjoissa.
Harry Wegelius

Harry Wegelius (23. kesäkuuta 1887 Tampere – 21. syyskuuta 1946 Helsinki) oli suomalainen vakuutusjohtaja ja ruotsin kielellä kirjoittanut kirjailija.
Wegeliuksen vanhemmat olivat pankinkasööri Verner Wegelius ja Ellen Matilda Finne. Hän pääsi ylioppilaaksi 1907 Turun ruotsalaisesta yhteiskoulusta (Åbo samskola). Wegelius julkaisi 1911–1913 Vakuutus-nimistä vakuutuskysymyksiä käsitellyttä aikakauslehteä.
Wegelius oli naimisissa Helena (Hella) Wigrenin (k. 1934)  kanssa.
Teoksia

På livets landsväg : roman.        Schildt, Helsingfors 1926
Frederician satama

Frederician sataman sijainti
Kuivalastialus Frederician satamassa
Frederician satama (tansk. Fredericia havn, LOCODE: DK FRC) on Tanskan Frederician kaupungissa sijaitseva, vuonna 1808 perustettu merisatama. Satama on Tanskan suurimpia yleissatamia. Sataman toiminnasta on vuodesta 2000 lähtien vastannut Associated Danish Ports (ADP) -osakeyhtiö, jonka huolehtii myös naapurikuntien Nyborgin ja Middelfartin pienemmistä satamista. ADP on näiden kolmen kunnan yhteisesti omistama (Fredericia 89,0 %, Nyborg 10,6 % ja Middelfart 0,4 % osakepääomasta).[lähde? ]
Rahdin määrä

Fredericia oli vuosina 2008–2009 kokonaisrahtimäärällä mitattuna maansa suurin satama, mutta vuosina 2009–2011 ADP:n satamien rahtimäärä laski ja Aarhusin satama on lähestynyt Fredericiaa maan suurimpana satamana.
Fredericia satamanselvennä vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 |
| --- | --- | --- | --- | --- | --- | --- | --- | --- | --- |
| Tavaraliikenne yht. (milj. t.) |  |  | 17,1 | 16,1 | 15,3 | 14,4 | 13,2 |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
ADP - Ports - Fredericia[vanhentunut linkki] (englanniksi) (tanskaksi) (adp-as.dk)
Port maps (Arkistoitu – Internet Archive) (tanskaksi) (adp-as.dk)
Hayate no gotoku

| Hayate the Combat Butler |
| --- | --- |
ハヤテのごとく!   (Hayate no Gotoku!)
Genre: Parodia, romanttinen komedia 
Hayate no gotoku on japanilainen mangasarja. Tyylilajiltaan se on romanttinen komedia ja parodia sekä kohderyhmältään shōnen. Mangaa on julkaistu Japanissa vuodesta 2004 alkaen Weekly Shōnen Sunday -lehdessä. Siitä on tehty myös 52 jakson mittainen animesarja, jota esitettiin ensimmäisen kerran vuosina 2007-2008.
Frederician kunta

| Frederician kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Fredericia
Hallinto:  
 – Pormestari:  Kenny Bruun Olsen
Pinta-ala:  
 – Kokonaispinta-ala:  133,6 km²
Väkiluku:  51 408
 – Väestötiheys:  384,8 as./km²
 
 www.fredericiakom.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Fredericia on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 51 408 asukasta, ja sen pinta-ala oli 133,6 neliökilometriä. Kunnan keskustaajama on myös nimeltään Fredericia.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Herslev Sogn
02: Pjedsted Sogn
03: Bredstrup Sogn
04: Vejlby Sogn
05: Hannerup Sogn
06: Sankt Michaelis Sogn
07: Christians Sogn
08: Trinitatis Sogn
09: Taulov Sogn
10: Erritsø Sogn
11: Lyng Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Frederician kunnan kotisivut (tanskaksi)
Hayashima

| Hayashima |
| --- | --- |
 lippu:  vaakuna

Valtio:  Japani
Prefektuuri:  Okayaman prefektuuri
Pinta-ala:  
 – Kokonaispinta-ala:  7,62 km²
Väkiluku (2020):  12 376
 – Väestötiheys:  1 624 as./km²
Infobox OKVirheellinen NIMI-arvo: 
Hayashima (jap. 早島町, Hayashima-chō) on maaseutukaupunki Japanin Okayaman prefektuurissa. Siellä asuu 12 376 asukasta, ja väestö nousi vuosina 2015-2020 0,4 prosentilla. Kunnan väestötiheys on 1 624 asukasta neliökilometrillä ja pinta-ala 7,62 neliökilometriä.
Hayato Sakurai

| Hayato Sakurai |
| --- | --- |

Henkilötiedot
Syntynyt: 24. elokuuta 1975 (ikä 49) Ibaraki, Japani
Kansalaisuus:   Japani
Vapaaottelija
Lempinimi:  Mach
Aktiivisena:  1996–
Pituus:  172 cm
Paino:  76 kg
Painoluokka:  välisarja kevytsarja (2005)
Kätisyys:  oikea
Taistelutyyli:  paini, potkunyrkkeily, judo, shooto
Tilastot
Ottelut:  53
Voitot:  38
– tyrmäyksellä:  12
– luovutuksella:  10
– päätöksellä:  16
Tappiot:  13
– tyrmäyksellä:  5
– luovutuksella:  4
– päätöksellä:  4
Tasapelit:  2
Aiheesta muualla
machdojo.com
Hayato Sakurai (jap. 桜井 速人, s. 24. elokuuta 1975 Ibaraki, Japani) on japanilainen vapaaottelija. Hän voitti Shooton keskisarjan mestaruuden vuonna 1998 tuomariäänin Jutaro Nakaoa vastaan. Sakurai onnistui myöhemmin 2000 puolustamaan titteliään voitettuaan Tetsuji Katon tuomariäänin. Hän pääsi myöhemmin ottelemaan UFC:n välisarjan mestaruudesta, mutta hävisi ottelunsa Matt Hughesille teknisellä tyrmäyksellä.
Heini Weber

| Heini Weber> Henkilötiedot |
| --- | --- |
Koko nimi:  Heinrich "Heini" Weber
Syntynyt: 2. marraskuuta 1923 Neumarkt in der Oberpfalz
Kuollut: 27. huhtikuuta 2010
Uran tiedot
Laji:  paini
Heinrich "Heini" Weber (2. marraskuuta 1923 Neumarkt in der Oberpfalz, Saksa – 27. huhtikuuta 2010) oli saksalainen painija.
Weber kilpaili vuoden 1952 kesäolympialaisissa molemmissa painimuodoissa. Hän sijoittui kärpässarjassa (52 kg) kreikkalais-roomalaisessa painissa neljänneksi ja vapaapainissa viidenneksi. MM-kilpailuissa hän oli vapaapainissa viides 1951 sekä kreikkaiais-roomalaisessa painissa viides 1953 ja seitsemäs 1955. Hän voitti Saksan-mestaruuden kreikkalais-roomalaisessa painissa 1950, 1952, 1953 ja 1954 sekä vapaapainissa 1950, 1951 ja 1954.
Weber joutui toisen maailmansodan aikana yhdysvaltalaisten sotavangiksi vuonna 1943 ja vapautui 1947.
Fuchs

Fuchs voi tarkoittaa seuraavia:
Sukunimenä

Annika Marie Fuchs (s. 1997), saksalainen keihäänheittäjä
August Fuchs (1830–1904), saksalainen pappi ja hyönteistieteilijä
Christian Fuchs (s. 1986), itävaltalainen jalkapalloilija
Eduard Fuchs (1870–1940), saksalainen kulttuurihistorioitsija, tietokirjailija, taidekeräilijä ja poliittinen aktivisti
Franz Fuchs (1949–2000), itävaltalainen terroristi
Hannes Fuchs (s. 1972), itävaltalainen sulkapalloilija
James Fuchs (1927–2010), yhdysvaltalainen kuulantyöntäjä
Jenő Fuchs (1882–1954), unkarilainen miekkailija ja olympiavoittaja
Jerry Fuchs (1974–2009), yhdysvaltalainen indie rock -rumpali, kirjailija ja graafinen taiteilija
Johann Nepomuk Fuchs (1842–1899), itävaltalainen säveltäjä ja kapellimestari
Kenneth Fuchs (s. 1956), yhdysvaltalainen säveltäjä
Klaus Fuchs (1911–1988), saksalais-brittiläinen fyysikko ja vakoilija
Manfred Fuchs (1924–2000), saksalainen jalkapalloilija ja valmentaja
Martin Fuchs (s. 1992), sveitsiläinen esteratsastaja
Nicolás Fuchs (s. 1982), perulainen ralliautoilija
Robert Fuchs (1847–1927), itävaltalainen säveltäjä ja musiikkipedagogi
Ruth Fuchs (1946–2023), saksalainen keihäänheittäjä, olympiavoittaja ja poliitikko
Vivian Fuchs (1908–1999), brittiläinen tutkimusmatkailija, Hillaryn ja Fuchsin retkikunnan jäsen
Muita merkityksiä

Wikisanakirjassa on tähän liittyvä sananselitys: .
TPz Fuchs, saksalainen kuljetuspanssarivaunu
Fuchs, kanirotu
| --- | --- |
: Tällä täsmennyssivulla luetellaan henkilöitä, joilla on sama sukunimi.
Formose Mendy

| Henkilötiedot |
| --- | --- | --- | --- |
Syntymäaika: 23. maaliskuuta 1989 (ikä 35)
Syntymäpaikka: Guédiawaye, Senegal
Pelipaikka: oikea laitahyökkääjä
Pituus: 183 cm
Paino: 76 kg
Seura
Seura: vapaa pelaaja
Junioriseurat
: Septème-les-Vallons
: Lyon
: Consolat
: Lens
Seurat
| Vuodet | Seura | O | (M) |
| 2006–2009 | Lens B | 13 | (1) |
| 2008–2009 | → Istres (laina) | 1 | (0) |
| 2009–2010 | Puertollano | 14 | (0) |
| 2010–2012 | Sporting Gijón B | 42 | (4) |
| 2012–2014 | Sporting Gijón | 35 | (0) |
| 2014–2015 | Blackpool | 3 | (0) |
| 2015 | HJK | 13 | (2) |
| 2016 | Adana Demirspor | 4 | (0) |
| Yhteensä | Yhteensä | 125 | (7) |
Maajoukkue
| 2011 | Guinea-Bissau | 1 | (0) |
 Seurajoukkueuran tilastot kattavat vain kansalliset sarjat, päivitetty 5. syyskuuta 2016.  Maajoukkueuran tilastot päivitetty 5. syyskuuta 2016.
Formose Mendy (s. 23. maaliskuuta 1989 Guédiawaye, Senegal) on senegalilaissyntyinen guineabissaulainen jalkapalloilija, joka edustaa Veikkausliigassa pelaavaa Helsingin Jalkapalloklubia. Oikeajalkainen Mendy on pelipaikaltaan oikea laitahyökkääjä. Hän on pelannut myös Guinea-Bissaun jalkapallomaajoukkueessa.
Seurajoukkueura

Mendy aloitti ammattilaisuransa ranskalaisessa RC Lensissä, jonka kakkosjoukkuetta hän edusti vuosina 2006–2009 pelaten 13 ottelua, joissa syntyi yksi maali. Kauden 2008–2009 hän oli lainalla kolmanneksi korkeimman sarjatason Nationalin FC Istresissä.
Heinäkuussa 2009 Mendy siirtyi Espanjan kolmanneksi korkeimman sarjatason Segunda División B:n CD Puertollanoon, jossa hän pelasi kauden 2009–2010 ajan tehden 14 esiintymistä kentällä. Vuoden 2010 heinäkuussa Mendy siirtyi espanjalaisen Sporting Gijónin organisaatioon. Hän pelasi seuran kakkosjoukkueen paidassa vuosina 2010–2012 42 ottelua viimeistellen niissä neljä maalia. Debyytti seuran ykkösjoukkueen paidassa korkeimmalla sarjatasolla Primera Divisiónissa tapahtui helmikuussa 2012 Racing de Santanderia vastaan. Kauden 2011–2012 jälkeen seura putosi Segunda Divisióniin. Yhteensä Mendylle kertyi gijónilaisseuran ykkösjoukkueessa 35 ottelua.
Syyskuussa 2014 sopimuksensa Gijónin kanssa katkaissut Mendy siirtyi Englantiin, toiseksi korkeimman sarjatason Mestaruussarjan Blackpooliin. Otteluita kertyi syyskauden aikana vain kolme. Huhtikuussa 2015 Mendy teki kauden 2015 loppuun kestävän sopimuksen Suomen Veikkausliigan hallitsevan mestarin Helsingin Jalkapalloklubin kanssa.
Maajoukkueura

Mendy debytoi Guinea-Bissaun jalkapallomaajoukkueessa helmikuussa 2011 ystävyysottelussa Gambiaa vastaan. Se on hänen toistaiseksi ainoa maaottelunsa.
Muuta

Senegalissa syntynyt Mendy sai valita maajoukkueekseen Senegalin sijasta myös Guinea-Bissaun, jonka hän lopulta valitsikin. Syy Guinea-Bissaun edustusmahdollisuuteen oli se, että Mendyn molemmat vanhemmat ovat kotoisin sieltä.
Heini Wathén

| Heini Wathén |
| --- | --- |
 Heini Wathén (keskellä) voitettuaan Miss Kesä -kilpailun Hangossa 1972.
Henkilötiedot
Syntynyt: 24. helmikuuta 1955 (ikä 69)
Kansalaisuus:  Suomi
Ammatti:  seurapiirihenkilö, entinen malli
Puoliso:  Mohamed Al-Fayed (vih. 1985; k. 2023)
Heini Jasmine Wathén-Fayed (o.s. Wathén, myös Heini Al-Fayed; s. 24. helmikuuta 1955) on suomalainen seurapiirihenkilö, entinen malli ja egyptiläissyntyisen liikemiehen Mohamed Al-Fayedin leski.
Heini Wathénin vanhemmat pitivät hotellia Hangossa. Wathén voitti Hangon Miss Kesä -tittelin, Apu-lehden Viikinkityttökilpailut ja Itämeren tyttö -kilpailun vuonna 1972. Tämän jälkeen hän pääsi Sanelma Vuorteen mallitoimiston listoille. Vuonna 1975 Wathén pääsi ylioppilaaksi ja lähti sisarensa tavoin malliksi Pariisiin. Kaksi vuotta myöhemmin hän palasi Suomeen ja osallistui Miss Suomi -kilpailuun. Wathén ei menestynyt finaalissa. Hän kuitenkin sattui tapaamaan Dodi Al-Fayedin, joka etsi Suomesta uusia mallikasvoja. Al-Fayed järjesti Wathénille mallin töitä Pierre Balmainin muotitalosta Pariisissa. Dodi myös esitteli uuden ystävänsä 48-vuotiaalle isälleen Mohamed Al-Fayedille. Al-Fayed vanhempi aloitti suhteen Wathénin kanssa ja kutsui tämän pian asumaan kanssaan Lontoon Park Lanelle. Pari avioitui vuonna 1985, jolloin Wathén odotti heidän kolmatta yhteistä lastaan Camillaa.
Wathénille ja Al-Fayedile syntyi neljä lasta. He ovat muotisuunnittelijana toiminut Jasmine (s. 1980), lapsena kuuroutunut valokuvaaja Karim (s. 1983), hyväntekijä Camilla (s. 1985) ja ympäristöaktivisti Omar (s. 1987). Heini Wathén esiintyy harvoin julkisuudessa.
Al-Fayedin perheellä on meren rannalle Espoon Westendiin 1990-luvun taitteessa rakennettu talo, ja lisäksi sen vieressä 1997 hankittu noin 400 neliömetrin pienempi talo. Heini Wathén otti 2010-luvulla muun muassa mielipidekirjoituksilla kantaa kiinteistöjen lähelle suunniteltuun tornihotelliin, myöhemmän suunnitelman mukaan matalampaan mutta laajaan terassitaloon, joka hänen mielestään tuhoaisi Espoon merenrantamaiseman. Wathén myös kanteli kaavasta Euroopan komissiolle ja vetosi kantelussa alueen lepakoiden suojeluun.
Kiinteistöjen omistajiksi on merkitty Wathénin lapset. He olivat mukana westendiläisten asiaa koskevassa valituksessa, joka kuitenkin jätettiin käsittelemättä korkeimmassa hallinto-oikeudessa ja rakennuslupa sai näin lainvoiman. Al-Fayedin perheellä on tai on ollut asuntoja ja kiinteistöjä myös ainakin Helsingissä, New Yorkissa, Lontoossa ja Pariisissa, kartano Lontoon eteläpuolella Surreyssä, huvila Ranskan Saint-Tropez’ssa ja linna Skotlannissa.
Vuonna 2008 Wathén esitteli maalaamansa posliiniastiaston, joka tuli myyntiin Al-Fayedien omistaman Balnagown Castlen matkailijakeskuksessa Skotlannissa.
FlyMontserrat

| FlyMontserrat |
| --- | --- |
 IATA: 5M  –  ICAO: MNT 
Kutsukoodi:  MONTSERRAT
Perustettu:  2009
Laivaston koko:  3
Solmukohdat:  John A. Osbornen lentoasema
Kotipaikka:  Gerald’s, Montserrat
Yhtiön sivut:  www.flymontserrat.com
Montserrat Airways Ltd. (IATA: 5M, ICAO: MNT, käyttää kauppanimeä FlyMontserrat) on montserratilainen lentoyhtiö. Se lentää säännöllisiä lentoja Montserratilta Antiguan, Barbudan ja Nevisin saarille Britten-Norman BN-2 Islander -lentokoneilla.
Historia

FlyMontserrat sai toimintalupansa Yhdistyneen kuningaskunnan ilmailuviranomaisilta 28. huhtikuuta 2009. Se lensi ensimmäisen tilauslentonsa kaksi päivää myöhemmin. Varat perustamiseen saatiin Montserratin turismilautakunnalta sekä Montserratin hallitukselta.
Laivasto

Syyskuussa 2015:
3 Britten-Norman BN-2 Islander
Kohteet

Lähde:
Antigua ja Barbuda
Antigua (V. C. Birdin kansainvälinen lentoasema)
Barbuda (Codringtonin lentoasema)
Montserrat
Gerald’s (John A. Osbornen lentoasema) solmukohta
Saint Kitts ja Nevis
Nevis (Vance W. Amoryn kansainvälinen lentoasema)
Kohteet > Tilauslennot

Lähde:
| --- | --- |
  Anguilla Anguilla (Clayton J. Lloydin kansainvälinen lentoasema)   Brittiläiset Neitsytsaaret Tortola (Terrance B. Lettsomen kansainvälinen lentoasema)   Dominica Roseau (Canefieldin lentoasema)  Roseau (Douglas–Charlesin lentoasema)   Guadeloupe Pointe-à-Pitre (Pointe-à-Pitren kansainvälinen lentoasema)   Martinique Fort-de-France (Aimé Césairen kansainvälinen lentoasema) :   Saint-Barthélemy Saint-Barthélemy (Kustaa III – Saint-Jean – Saint-Barthélemyn lentoasema)   Saint Kitts ja Nevis Saint Kitts (Robert L. Bradshaw’n kansainvälinen lentoasema)   Saint Vincent ja Grenadiinit Saint Vincent (E. T. Joshuan lentoasema)   Sint Eustatius Sint Eustatius (F. D. Rooseveltin lentoasema)   Sint Maarten Sint Maarten (Prinsessa Julianan lentoasema)